PROGRAM RADA POVJERENSTVA ZA PROVEDBU PREVENTIVNOG PROGRAMA.

Na temelju Nacionalnog programa za provedbu preventivnih programa u odgojno-obrazovnim ustanovama, kao i poduzimanja preventivnih mjera protiv svih **ovisnosti**  **učenika** (pušenje, alkohol, droga, klađenje) i **nasilja učenika** **nad učenicima, učiteljima, zaposlenicima i obrnuto,** tim za kvalitetu nastave uOsnovnoj školi Vladimira Nazora poduzet će slijedeće:

Provedbu preventivnog programa provodit će Učiteljsko vijeće u suradnji sa Vijećem roditelja.

Planira se organizirati stručna predavanja u sklopu provođenja Kurikuluma zdravstvenog odgoja- (modul 2. i 3.) te Kurikuluma građanskog odgoja kroz ljudsko-pravnu, društvenu i kulturološku dimenziju, kako za učenike, tako i za roditelje u suradnji Udruge ''Most'' iz Splita na temu:

1. ***Izgradi Most****- Jačanje zaštitnih čimbenika pojedinca, obitelji i zajednice* kao dugoročno smanjenje nasilnog ponašanja među pojedincima*-* uz pomoć Udruge Most iz Splita, stručna služba škole te razrednici tijekom cijele školske godine u skladu s nastavnim planom i programom SRZ-e će pokušati:

a) Osnažiti djecu i mlade u riziku i njihove obitelji, kroz psihosocijalni tretman, podršku, te unaprjeđenje njihovih znanja i kompetencija

b) Organizirati vršnjačku pomoć kao oblik prevencije ovisnosti i drugih rizičnih ponašanja, te afirmati promociju zdravih stilova življenja

c) Provesti diseminaciju POP programa, vršnjačke pomoći u radu s djecom u riziku

d)Educirati i senzibilizirati učenike, roditelje o temi prevencije ovisnosti, promociji mentalnog zdravlja pojedinca i obitelji

Program uključuje edukaciju roditelja, učenika i roditelja o socijalnim vještinama

u razredu, učenika i roditelja o ponašanju izvan školske ustanove i osnovnu komunikaciju na razini škola-roditelji, roditelj-dijete.

U ovom dijelu osim predavanja stručnih osoba, u školi se postupa prema Protokolu o postupanju škole u kriznim situacijama, te prema Protokolu o postupanju u slučaju nasilja u školi.

Ukoliko nasilje postoji, ostvarenje cilja ovog programa planira se postići kroz: osvještavanje problema bullinga, aktivno uključivanje učitelja i roditelja, utvrđivanje jasnih pravila protiv bullinga, promociju podrške i zaštite žrtvama bullinga.

2. *Promocija interkulturalnog razumijevanja i što boljeg školskog uspjeha učenika-* stručna služba škole i razrednici tijekom cijele školske godine u skladu sa nastavnim planom i programom SRZ-e (tijekom cijele šk.godine)

Program usmjeren prema učenicima, školi, razredu, vršnjacima i obiteljima kako bi se smanjila tendencija poremećaja u ponašanju.

Za postizanje sigurnog školskog okruženja, moramo učenike:

- usmjeriti na školski uspjeh

- uključiti obitelji u školska događanja

- povezati se sa zajednicom

- uspostaviti pozitivne odnose između učenika i školskog osoblja

- razgovarati otvoreno o sigurnosti u školi

- pristupati učenicima s jednakim poštovanjem

- pomoći učenicima da se osjećaju sigurno govoreći o svojim osjećajima

- pomoći učenicima koji imaju iskustvo zanemarivanja i zlostavljanja

(u obitelji ili školi) da potraže pomoć i podršku u savjetovalištima

- ponuditi različite programske aktivnosti za djecu

- promovirati ideju kako biti uspješan član društva (razvoj morala)

- identificiranje problema i procjena napredovanja

* Uspostaviti kontinuiranu suradnju sa Zavodom za javno zdravstvo – Split (U sklopu provođenja Kurikuluma zdravstvenog odgoja- (modul 1.- 4. uspostavit će se suradnja sa liječnicom opće prakse i liječnicom školske medicine koja će predviđene teme održati za učenike)
* Nazočiti seminarima i savjetovanjima